मंद बुद्धि किशोर अपनी मां के पास पहुंचा
सागर | शहर में चार माह पहले अपनी मां से बिछुड़े एक 16 वर्षीय किशोर को चाइल्ड लाइन ने आखिर अपनी मां से मिला दिया। यह किशोर बालक मंद बुद्धि था।डायल 100 को यह किशोर चार माह पहले बम्हौरी गांव में मिला था। उसे चाइल्ड लाइन ने बाल कल्याण समिति के सामने पेश किया। समिति ने चाइल्ड लाइन को बालक के घर का पता लगाने के निर्देश दिए। लगातार काउंसिलिंग के दौरान दो दिन पहले इस बालक ने अपने घर का पता गढ़ाकोटा के मैहर गांव में बताया। परिजनों से सीडब्ल्यूसी के पदाधिकारियों ने संपर्क कर बालक के संबंध में जानकारी दी। गुरुवार को मां हरीबाई समिति के सामने पेश हुईं। समिति अध्यक्ष दिनेश नामदेव, जगदीश तिवारी, मनीष शर्मा, मंजूमाला सिंह ने दस्तावेजों का परीक्षण करने के बाद बालक को उसकी मां को सौंप दिया।
hin_Deva hin_Deva